Aussie geskors oor sy span te vroeg uitlap | Netwerk24
19 November 2019 05:29
Emily Smith (links) verlede week vir die Hobart Hurricanes in aksie in Australië. Foto: Getty Images
Nege maande van haar straf is opgeskort, maar dit beteken dat sy steeds die res van die Big Bash-liga vir vroue (WBBL) Doer Onder en haar land se nasionale vroueliga aanstaande jaar gaan misloop.
Smith, 'n paaltjiewagter, wat die Hurricanes-span op haar Instagram-rekening uitgeblaker het, het volgens Krieket Australië (CA) sy teenkorrupsie-kode oortree. Die voortydige bekendmaking van 'n span word beskou as "binne-inligting" wat vir weddenskappe misbruik kan word.
CA gee toe dat Smith nie doelbewus die teenkorrupsie-kode oortree het nie, maar sê haar blaps is onverskoonbaar.
"Daar is uiters streng teenkorrupsie-reëls vir die WBBL en Emily besef nou die erns van haar fout," het Sean Carroll, CA se integriteitshoof, gesê.